Diari Oficial de la Generalitat Valenciana


Sumari del DOGV 8514, del 26-03-2019 (2019/2955)

ACORD de 15 de març de 2019, del Consell, pel qual s'autoritza incrementar el límit per a adquirir compromisos de despesa plurianual en la línia S1326, «Serveis socials especialitzats tercera edat», del capítol 4 del programa 313.60, Gestió de centres de persones majors, de la Vicepresidència i Conselleria d'Igualtat i Polítiques Inclusives. (VL 16.001/19-001).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8514

Data del DOGV
:   26-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2955


Data del document
:   15-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de març de 2019, del Consell, pel qual s'autoritza incrementar el límit per a adquirir compromisos de despesa plurianual en la línia S1326, «Serveis socials especialitzats tercera edat», del capítol 4 del programa 313.60, Gestió de centres de persones majors, de la Vicepresidència i Conselleria d'Igualtat i Polítiques Inclusives. (VL 16.001/19-001). [2019/2955]  
Vicepresidència i Conselleria d'Igualtat i Polítiques Inclusives té prevista la convocatòria per a encomanar a entitats d'iniciativa social, la provisió dels centres susceptibles d'acció concertada previstos en l'apartat III de l'annex del Decret 181/2017, de 17 de novembre, del Consell, pel qual es desenvolupa l'acció concertada amb entitats d'iniciativa social per a la prestació de serveis socials destinats a persones majors dependents de la Comunitat Valenciana.  
  
Els concerts socials que se subscriguen a l'empara de l'esmentada convocatòria tindran una duració de dos anys, des de la data d'efectes fixada en la resolució i el document de formalització, finalitzant en tot cas, el dia 31 de desembre de 2020, sense perjudici de la seua possible pròrroga i es finançaran a càrrec de la línia S1326, «Serveis socials especialitzats tercera edat», del capítol 4 del programa 313.60, «Gestió de centres de persones majors».  
Amb la finalitat de tramitar l'esmentada convocatòria i a la vista de l'escenari pluriennal previst, la Vicepresidència i Conselleria d'Igualtat i Polítiques Inclusives proposa l'ampliació del límit quantitatiu per a assumir compromisos de despesa pluriennal en l'anualitat 2020 en l'esmentada línia S1326, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte i en virtut del que es disposa en l'article 40.4 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 15 de març de 2019,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2020 a càrrec de la línia S1326, «Serveis socials especialitzats tercera edat», de l'annex de transferències i subvencions corrents del programa 313.60, Gestió de centres de persones majors, d'acord amb el següent detall:  
  
Exercici Límit actual Límit modificat  
2020 39.233.042,00 - 42.901.646,00 -  
  
  
València, 15 de març de 2019  
  
La consellera secretària,  
MÓNICA OLTRA JARQUE